ai4bharat/Pralekha huggingface dataset:
وزارت خزانہ
سی جی ایس ٹی ایسٹ دلی کمشنریٹ نے سرکاری خزانے کے ساتھ 352 کروڑ روپے سے زیادہ کی دھوکہ دہی کے لئے دو افراد کو گرفتار کیا
نئی دہلی، 5 مارچ 2021، فرضی بل بنائے جانے کے خلاف اپنی کارروائی جاری رکھتے ہوئے سنٹرل گڈس اینڈ سروسز ٹیکس  کمشنریٹ دلی  کے افسروں نے ایک اور کامیابی حاصل کی ہے اور ان کی جانچ سے گڈص اینڈ سروسز ٹیکس  کے جعلی ان پُٹ ٹیکس کریڈٹ  تیار کرنے اور حاصل کرنے والے جعلی فرموں کے ایک بڑے نیٹ ورک کا پردا فاش کیا ہے۔ جعلی کمپنیوں کا یہ نیٹ ورک ج ناب دویندر کمار گوئل جو کہ پیشے سے چارٹرڈ اکاؤنٹنٹ ہیں، کی ساز باز سے جناب نریش ڈھونڈیال کے ذریعہ چلایا جارہا تھا۔ جناب نریش ڈھونڈیال اور جناب دویندر کمار گوئل دونوں ایسل گروپ کے سابق ملازمیں ہیں۔ فی الحال وہ ایسل گروپ کے لئے باضابطہ طور پر کام نہیں کررہے ہیں لیکن وہ اس گروپ کو ناقابل قبول آئی ٹی سی جاری کررہے تھے۔ جانچ سے پتہ چلا کہ اشیا یا خدمات کی حقیقی سپلائی کے بغیر ایسل گروپ کی کمپنیوں کو فرضی فرموں سے جعلی آئی ٹی سی پر اصل نظر آنے والی جعلی کمپنیاں تیار کی گئی تھیں۔ بظاہر یہ کام جی ایس ٹی کا ناقابل قبول ان پُٹ ٹیکس کریڈٹ حاصل کرنے، انکم ٹیکس بچانے کے لئے اخراجات درج کرنے اور اپنی درج شدہ کمپنیوں کے شیئر کی قیمت میں اضافے کے لئے ، اپنے کاروبار کو زیادہ دکھانے کے لئے ایسل گروپ کی مدد کے لئے کیا جارہا تھا۔
جناب نریش دھونڈیال نے ایسل گروپ کے لئے کئی جعلی کمپنیاں قائم کی تھی جبکہ جناب دویندر گوئل سی اے نے ایسی جعلی کمپنیوں کے لئے مختلف جعلی فرموں کے جعلی بیجک فراہم کرائے۔ ایسی جعلی کمپنیوں کے ذریعہ پاس کیا جانے والا مجموعی ان پُٹ ٹیکس کریڈٹ 92.18 کروڑ روپے کا ہے، جبکہ بڑے نیٹ ورک سے تعلق رکھنے والی دیگر جعلی فرموں کے لئے پاس کیا گیا مجموعی جعلی ان پُٹ ٹیکس کریڈٹ 300 کروڑ روپے سے زیادہ ہے۔اس طرح اس سنڈیکیٹ نے سرکاری خزانے کے ساتھ اشیا یا خدمات کی حقیقی سپلائی کے بغیر 3000 کروڑ روپے سے زیادہ کے جعلی بیجک جاری کرکے 392 کروڑ روپے سے زیادہ کی دھوکہ دہی کی ہے۔ یہاں یہ بتایا ضروری ہےکہ میسرز ورٹی لنک میڈیا سولیوشنز پرائیویٹ لمیٹیڈ نے اس جعلسازی کا اعتراف کیا ہے اور رضا کارانہ طریقہ 2.5 کروڑ روپے جمع کرائے ہیں۔
جناب نریش ڈھونڈیال اور جناب دویندر کمار گوئل سی اے نے سرکاری خزانے کے ساتھ دھوکہ دہی کی منشا سے گہری مجرمانہ سازش کا ارتکاب کیا اور جان بوجھ کر سی جی ایس ٹی ایکٹ 2017 کی دفعہ 132   اور 132   کے تحت جرائم کا ارتکاب کیا ہے جو کہ دفعہ 132  کے ضابطے کے مطابق ناقابل ضمانت جرم ہے اور یہ مذکورہ قانون کی دفعہ 132 کی ذیلی دفعہ ایک کے کلاز کے تحت قابل سزا ہے۔ جناب نریش ڈھونڈیال اور جناب دویندر کمار گوئل سی اے کو سی جی ایس ٹی ایکٹ 2017 کی دفعہ 69  کےتحت گرفتار کیا گیا اور 4 مارچ 2021 کو ڈیوٹی مجسٹریٹ کے سامنے پیش کیا گیا جنہوں نے 18 مارچ 2021 تک 14 دن کے لئے انہٰں عدالتی حراست میں بھیج دیا۔اس معاملے میں مزید جانچ جاری ہے۔
یہاں یہ ذکر کرنا ضروری ہے کہ جی ایس ٹی سنٹرل ٹیکس، دہلی زون نے اپنے قیام سے لیکر اب تک 4450.86 کروڑ روپے سے زیادہ رقم کی جی ایس ٹی بچانے کے مختلف معاملوں میں 30گرفتاریاں کی ہیں۔
۔۔۔۔۔۔۔۔۔۔۔
ش ح۔ا گ۔ن ا۔

U-2191
(Visitor Counter : 157
وزارت خزانہ
انکم ٹیکس محکمے نے کولکاتا میں تلاشی کی کارروائی انجام دی
نئی دہلی،10؍فروری: انکم ٹیکس محکمے نے کولکاتا میں قائم ادویہ سازی ، تشخیصی خدمات اور اسپتالوں کے کاروبار میں مصروف کئی گروپوں کے خلاف 5 فروری 2021 کو تلاشی اور ضبطی کی کارروائی انجام دی۔ ان کے خلاف معاملات محکمے کے ڈاٹا بیس میں موجود اعداد وشمار ، ان کے مالی اسٹیٹ منٹ کے تجزیئے ، مارکیٹ انٹلیجنس اور فیلڈ میں پوچھ تاچھ کے بعد سامنے آئے ہیں۔ تلاشی اور ضبطی کی کارروائی کولکاتا ، ہری دوار اور بھوبنیشور میں 17 مقامات سے زیادہ پر انجام دی گئی۔
تلاشی کی کارروائی کے نتیجے میں کئی جعلی اکائیوں سے متعلق قابل اعتراض شواہد سامنے آئے ہیں، جنہیں شیئر کیپٹل ؍ غیر محفوظ قرضوں ، جائیداد کی جدید کاری پر خرچ کی گئی نقد رقم وغیرہ کے لئے استعمال کیا جاتا تھا۔بغیر حساب کتاب والے نقد لین دین کے شواہد بھی سامنے آئے ہیں۔ تلاشی کی کارروائی کے دوران کی گئی پوچھ گچھ کے نتیجے میں یہ بات ثابت ہوئی ہے کہ ان گروپوں نے اپنی بغیر حساب کتاب والی رقم کے لئے جعلی کمپنیاں قائم کی تھیں۔ گروپ کو نقد قرض فراہم کرنے میں سہولت فراہم کرنے والے ایک فائنانس بروکر کا بھی پتہ چلا ہے جس نے لین دین کی تصدیق کی تھی۔
اب تک 300 کروڑ روپے کی آمدنی چھپا نے کا پتہ چلا ہے ، 87 لاکھ روپے نقد اور 61 لاکھ روپے کے زیورات ضبط کئے گئے ہیں، جب کہ 8 بینک لاکر سیل کردئے گئے ہیں۔ جن کے خلاف کارروائی کی گئی ہے، انہوں نے 50 کروڑ روپے کی بغیر حساب کتاب والی آمدنی کا اقرار کیا ہے۔
مزید تحقیقات جاری ہیں۔
۔۔۔۔۔۔۔۔۔۔۔۔۔۔۔۔۔۔

U-1614
(Visitor Counter : 59
امور داخلہ کی وزارت
پدم ایوارڈز-2024 کے لیے نامزدگی 15 ستمبر ، 2023 ء تک کی جا سکتی ہے
یومِ جمہوریہ ، 2024 ء کے موقع پر اعلان کیے جانے والے پدم ایوارڈز - 2024 کے لیے آن لائن نامزدگی/سفارشات یکم مئی ، 2023 ء سے کھل گئی ہیں۔ پدم ایوارڈز کے لیے نامزدگی کے لیے آخری تاریخ 15 ستمبر ، 2023 ء ہے۔ پدم ایوارڈز کے لیے نامزدگی/سفارشات راشٹریہ پرسکار پورٹل  پر آن لائن وصول کی جائیں گی ۔
پدم ایوارڈز، یعنی پدم وبھوشن، پدم بھوشن اور پدم شری، ملک کے اعلیٰ ترین شہری اعزازات میں شامل ہیں۔ 1954 ء میں قائم کیے گئے، ان ایوارڈز کا اعلان ہر سال یوم جمہوریہ کے موقع پر کیا جاتا ہے۔ یہ ایوارڈ ' امتیازی کام ' کے اعتراف میں دیئے جاتے ہیں اور یہ تمام شعبوں جیسے فنون لطیفہ ، ادب اور تعلیم، کھیل کود ، میڈیسن ، سماجی کام، سائنس اور انجینئرنگ، عوامی امور، شہری خدمات، تجارت اور صنعت وغیرہ میں غیر معمولی کامیابیوں/ خدمات کے لیے دیئے جاتے ہیں ۔ تمام افراد ، کسی نسل ، پیشہ ، عہدے یا جنس کے امتیاز کے بغیر ، ان ایوارڈز کے اہل ہیں۔ ڈاکٹروں اور سائنسدانوں کو چھوڑ کر پی ایس یوز میں کام کرنے والوں سمیت تمام سرکاری ملازمین پدم ایوارڈز کے لیے اہل نہیں ہیں۔
حکومت پدم ایوارڈز کو "پیپلز پدم" میں تبدیل کرنے کے لیے عہد بستہ ہے۔ لہٰذا تمام شہریوں سے درخواست کی جاتی ہے کہ وہ اپنی نامزدگی سمیت دیگر لوگوں کے لیے نامزدگی/سفارشات کریں۔ ایسے باصلاحیت افراد کی شناخت کے لیے پر زور کوششیں کی جا تی ہیں ، جو خواتین، سماج کے کمزور طبقات، ایس سی اور ایس ٹی، دویانگ افراد وغیرہ میں اپنے کار ہائے نمایاں کے لیے معروف ہیں اور سماج کے لیے ، اُن کی بے لوث خدمات نے شاندار کامیابیاں حاصل کی ہیں ۔
نامزدگیوں/سفارشات میں مذکورہ بالا پورٹل پر دستیاب فارمیٹ میں متعین تمام متعلقہ تفصیلات شامل ہونی چاہئیں ، جس میں بیانیہ کی شکل میں ایک حوالہ  ، واضح طور پر دیئے گئے ہوں اور اس میں متعلقہ شعبوں میں ، اس شخص کی غیر معمولی کامیابیوں/خدمات کی تفصیلات فراہم کی گئی ہوں ۔
اس سلسلے میں تفصیلات وزارت داخلہ کی ویب سائٹ  اور پدم ایوارڈ پورٹل  پر 'ایوارڈز اور میڈلز' کے عنوان کے تحت بھی دستیاب ہیں۔ ان ایوارڈز سے متعلق قوانین اور ضوابط ویب سائٹ پر https://padmaawards.gov.in/AboutAwards.aspx لنک کے ساتھ دستیاب ہیں۔
۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔

U. No. 6589
(Visitor Counter : 49
وزیراعظم کا دفتر
وزیر اعظم نے آنجہانی کلیان سنگھ کی وفات پر اظہار تعزیت کیا
نئی دلّی ،21اگست، 2021/
وزیراعظم جناب نریندر مودی نے اترپردیش کے سابق وزیر اعلیٰ، گورنر اور سینئر لیڈر آنجہانی کلیان سنگھ جی کے سانحہ ارتحال پر گہرے رنج و غم کا اظہار کیا ہے۔
سلسلہ وار ٹوئیٹ میں وزیراعظم نے کہا
’’اس غم کو بیان کرنے کےلئے میرے پاس الفاظ نہیں ہیں۔ کلیان سنگھ جی...ماہر سیاستداں، تجربہ کار ایڈمنسٹریٹر، زمینی سطح کے لیڈر اور ایک عظیم انسان تھے۔اترپردیش کی ترقی میں ان کاتعاون لاثانی ہے۔ان کےبیٹے جناب راجیو سنگھ سے بات کی اور تعزیت کا اظہار کیا۔ اوم شانتی۔
ہندوستان کے ثقافتی ارتقائے نو میں ان کے تعاون کے لئے آنے والی نسلیں کلیان سنگھ جی کی ہمیشہ شکرگزار رہیں گی۔ ہندوستان اقدارمیں ان کا یقین مستحکم تھا اور ہ صدیوں پرانی ہماری روایات پر انہیں فخر تھا۔
کلیان سنگھ جی، سماج کے پسماندہ طبقات سے تعلق رکھنے والے کروڑ لوگوں کی آوزبنے۔ انھوں نے کسانوں، نوجوانوں اور خواتین کو بااختیار بنانے کے لئے بے شمار کوششیں کیں۔‘‘
وزیراعظم کا دفتر
سابق وزیراعظم جناب لعل بہادرشاستری کی برسی پروزیراعظم جناب نریندرمودی کا خراج عقیدت
نئی دہلی ،11 جنوری :
صحت اور خاندانی بہبود کی وزارت
کووڈ-19 اپ ڈیٹ
نئی دلّی ،26 ستمبر، 2021/
ملک گیر ٹیکہ کاری مہم کے تحت اب تک85.60 کروڑ ٹیکے لگائے جاچکے ہیں
زیر علاج مریض مجموعی معاملوں کے ایک فیصد سے کم ہیں، فی الحال زیر علاج مریضوں کی شرح0.90 فیصد ہے
سردست بھارت میں زیر علاج مریضوں کی تعداد 3,03,476 ہے
گزشتہ 24 گھنٹے میں 28,326 نئے معاملے سامنے آئے ہیں
شفایابی کی شرح فی الحال97.77 فیصد ہے؛ مارچ 2020کے بعدیہ سب سے زیادہ ہے
گذشتہ 24 گھنٹوں کے دوران 26,032مریض شفا یاب ہوئے ہیں، جس سے شفایایابی کی تعداد بڑھ کر 3,29,02,351 ہوگئی ہے
متاثرہ مریضوں کی ہفتہ واری شرح ہے جو گذشتہ 93 دنوں سے 3 فیصد سےکم ہے
متاثرہ مریضوں کی یومیہ شرح  ہے، جو پچھلے 27 دنوں سے 3 فیصد کم ہے
مجموعی طور پر اب تک 56.32 کروڑ ٹیسٹ کئے جاچکے ہیں
صحت اور خاندانی بہبود کی وزارت
ڈجی لاکراستعمال کرنے والے اب اپنے صحت سے متعلق ریکارڈس کو ڈجیٹلی طور پر محفوظ کرسکتے ہیں اور انہیں آیوشمان بھارت صحت سے متعلق کھاتے سے منسلک کرسکتے ہیں
الیکٹرانکس اور اطلاعاتی ٹکنالوجی کی وزارت کے تحت ڈجی لاکر حقیقی دستاویزات کے تبادلے کے پلیٹ فارم نے آیوشمان بھارت ڈجیٹل مشن  کے ساتھ مربوطی کے اپنے دوسرے مرحلے کو کامیابی کے ساتھ مکمل کرلیا ہے۔ڈجیٹل لاکر کے کلاؤڈ پر مبنی سکیور اسٹوریج پلیٹ فارم کو صحت سے متعلق ریکارڈجیسے ٹیکہ کاری کے ریکارڈ ، ڈاکٹر کے نسخے ، لیب رپورٹس ، اسپتال سے چھٹی کے کاغذات وغیرہ تک رسائی اور انہیں محفوظ کرنے کے لئے صحت سے متعلق ایک لاکر کے طورپر استعمال کیا جاسکتا ہے۔
ڈجی لاکر نے اس سے پہلے اے بی ڈی ایم کے ساتھ مربوطی کا پہلا مرحلہ مکمل کرلیا تھا،جس کے تحت اپنے 13 کروڑ استعمال کنندگان کے لئے مذکورہ پلیٹ فارم میں اے بی ایچ اے یا آیوشمان بھارت ہیلتھ اکاؤنٹ تشکیل دینے کی سہولت کو شامل کیا تھا۔مربوط بنائے جانے کے اس حالیہ عمل سے استعمال کنندگان اب ڈجی لاکر کو صحت سے متعلق اپنے ذاتی ریکارڈ س  کے ایپ کے طور پر استعمال کرنے کے اہل ہوں گے اور ساتھ ہی ساتھ اے بی ایچ اے کے ساتھ منسلک افراد مختلف اے بی ڈی ایم سے رجسٹرڈ اپنی صحت سہولیات سے متعلق ریکارڈس جیسے اسپتال اور لیبس سے جڑ سکتے ہیں اور ڈجی لاکر کے ذریعہ ان تک رسائی حاصل کر سکتے ہیں ۔استعمال کنندگان اپنے پرانے صحت ریکارڈ س کو اسکین بھی کرسکتے ہیں اور انہیں ایپ پر اپ لوڈ کرسکتے ہیں۔ مزید یہ کہ وہ اپنے منتخبہ ریکارڈ س اے بی ڈی ایم کے ساتھ صحت کی دیکھ بھال سے متعلق رجسٹرڈ پیشہ ور افراد کے ساتھ مشترک کرسکتے ہیں ۔
استعمال کنندگان کے لئے اس اینٹی گریشن کی خصوصیات کو اجاگر کرتے ہوئے صحت سے متعلق قومی اتھارٹی  کے سی ای او ڈاکٹرآر ایس شرما نے کہا کہ اے بی ڈی ایم کے تحت ہم معلومات کے باہمی تبادلے والے صحت سے متعلق ماحولیاتی نظام کو تشکیل دے رہے ہیں ۔اے بی ڈی ایم کے ساتھ سرکاری اور پرائیویٹ دونوں سکیٹروں کے شرکاء کے ساتھ مختلف ایپلی کیشنس کی مربوطی کےذریعہ زیادہ استعمال کنندگان کو اسکیم تک رسائی میں مدد کرنے اور اس میں مزید سرگرمیوں کو شامل کیا گیا ہے۔ڈجی لاکر ایک بھروسے مند اور مقبول ایپ ہے ،جس کے ذریعہ حقیقی دستاویزات تک رسائی حاصل کی جاسکتی ہے۔ لہٰذا یہ ایک کلیدی پیش رفت ہے ،کیونکہ استعمال کنندگان اسے ایک پی ایچ آر ایپ کے طور پر استعمال کرسکتے ہیں اور بغیر کاغذ کے ریکارڈ رکھنے کے فائدے حاصل کرسکتے ہیں۔
مربوطی کے بارے میں اظہار خیال کرتے ہوئے ڈجی انڈیا کارپوریشن کے ایم ڈی اور سی ای او جناب ابھیشیک سنگھ نے کہا کہ ہمیں 130 لاکھ رجسٹرڈ استعمال کنندگا ن کو اے بی ڈی ایم کے فوائد سے فیضیاب کرانے پر فخر ہے ۔مذکورہ پلیٹ فارم نے اے بی ایچ اے کی 85000 تعداد تک پہنچنے میں پہلے ہی مد د کی ہے۔ ہیلتھ لاکر انٹی گریشن کے ساتھ ہم کافی پُرامید ہیں کہ مزید افراد اس سے آسانی سے جڑنے کے اہل ہوں گے اور اپنے صحت سے متعلق اپنے ریکارڈس کو ڈجیٹلی طورپر رکھ سکیں گے۔ ڈجی لاکر کا مقصد اے بی ایچ اے استعمال کنندگا ن کے لئے صحت سے متعلق لاکر کو ترجیح دینا ہے۔
ہیلتھ لاکر خدمات ڈجی لاکر کے سبھی رجسٹر ڈ استعمال کنندگان کے لئے اب دستیاب ہیں۔
بندرگاہوں، جہاز رانی اور آبی راستوں کی وزارت
بندرگاہوں، جہاز رانی اور آبی گزرگاہوں کے وزیر جناب سربانند سونووال نے ڈبرو گڑھ میں سیاحتی گھاٹ اور ریور فرنٹ کے ترقیاتی پروجیکٹوں کے کاموں کا جائزہ لیا
نئی دہلی، 5/مارچ 2022 ۔ بندرگاہوں، جہاز رانی اور آبی گزرگاہوں کے مرکزی وزیر جناب سربانند سونووال نے آج ڈبرو گڑھ میں بوگیبیل پل کے قریب سیاحتی گھاٹ اور ریور فرنٹ ترقیاتی پروجیکٹوں کے مقام کا دورہ کیا اور کاموں کی پیش رفت کا جائزہ لیا۔
یہ پروجیکٹ ملٹی موڈل کنیکٹیوٹی کے لیے پی ایم گتی شکتی نیشنل ماسٹر پلان کے تحت نافذ کیے جا رہے ہیں۔ ان پروجیکڑوں کی تعمیر حکومت ہند اور شمال مشرقی سرحدی ریلوے کے ذریعے کی جارہی ہے۔ مرکزی وزیر نے قبل ازیں 22 نومبر 2021 کو ان پروجیکٹوں کے کام کا جائزہ لیا تھا۔ مرکزی وزیر نے آج اپنے دورے کے دوران عہدیداروں اور حصص داروں سے ملاقات کی اور پروجیکٹوں کی بروقت تکمیل کی ہدایت دی۔
ڈبرو گڑھ، نوآبادیاتی دور میں ایک اہم دریائی بندرگاہ کے طور پر بھارت کی اقتصادی ترقی میں ایک اہم شراکت دار تھا۔ بوگیبیل پل کے آس پاس کی جگہ کو ترقی دینے کے منصوبے، ڈبرو گڑھ کو ملک کی ایک بڑی ندی بندرگاہ بنانے کی ایک اہم کوشش ہے۔ پی ایم گتی شکتی نیشنل ماسٹر پلان کے تحت نافذ کیے گئے پروجیکٹ آبی گزرگاہوں کے ذریعے ڈبرو گڑھ کے رابطے کو بہتر بنائیں گے اور روزگار کے مواقع کھولیں گے اور خطے کے باشندوں کو عالمی منڈیوں تک رسائی فراہم کریں گے۔
وزارت خزانہ
مرکزی کابینہ نے انکم ٹیکس لوک پال اور بالواسطہ ٹیکس لوک پال کا عہدہ ختم کرنے کا منظوری دے دی ہے
نئی دہلی، 7 فروری 2019/مرکزی کابینہ کی میٹنگ میں جس کی صدارت وزیراعظم جناب نریندر مودی نے دی،انکم ٹیکس لوک پال اور بالواسطہ ٹیکس لوک پال کا عہدہ ختم کرنے کی منظوری دے دی ہے۔
یہ منظوری پبلک کی طرف سے منتخبہ شکایات کے تدارک کے متبادل طریقہ کار کی وجہ سے دی گئی ہے کیونکہ لوک پال کا عہدہ شکایات کو دور کرنے کےموجودہ متوازی چینلوں کی موجودگی میں زیادہ موثر ثابت نہیں ہوسکتا ۔ اس لئے انکم ٹیکس لوک پال اور بالواسطہ ٹیکس لوک پال کے عہدے ختم کئے جارہے ہیں۔
پس منظر:۔
انکم ٹیکس لوک پال کا عہدہ 2003 میں قائم کیا گیا تھا اور اس کا مقصد انکم ٹیکس سے متعلق شکایات کے فیصلے کے لئے عوام کی پریشانیوں کو دور کرنے کے لئے قائم کیا گیا تھا لیکن اس عہدہ کے ذریعہ لوگ اپنا مقصد حاصل کرنے میں ناکام رہے۔ اس کےبرخلاف ٹیکس ادا کرنے والوں نے اپنی شکایات کے ازالہ کے لئے متبادل طریقے کو ترجیح دینا شروع کردی جیسے سی پی جی آر ایم ایس  آئیکر سیوا کیندر وغیرہ۔
مزید برآں یہ کہ 2011 میں یہ فیصلہ بھی کیا گیا کہ بالواسطہ ٹیکس لوک پالوں کے خالی دفاتر کو بند کردیا جائے۔
۔۔۔۔۔۔۔۔۔۔۔
م ن ۔ ج ۔ ج۔
U- 767
(Visitor Counter : 41
وزیراعظم کا دفتر
وزیراعظم نے 1857کے واقعات کا حصہ رہ چکے تمام افراد کو ان کے غیرمعمولی حوصلے کے لئے خراج عقیدت پیش کیاہے
وزیراعظم جناب نریندرمودی نے 1857کے واقعات کا حصہ رہ چکے تمام افراد کو ان کے غیرمعمولی حوصلے اورجرأت کے لئے خراج عقیدت پیش کیا ہے ۔
ایک ٹویٹ میں وزیراعظم نے کہا :
‘‘1857میں آج ہی کے دن آزادی کی پہلی تاریخی جنگ کاآغاز ہواتھا ۔ جس نے ہمارے ہم وطنوں میں حب الوطنی کاجذبہ پیداکردیاتھا اور نوآبادیاتی حکمرانی کو کمزورکرنے میں زبردست تعاون کیاتھا۔ میں 1857کے واقعات کا حصہ رہ چکے سبھی افراد کو ان کے غیرمعمولی حوصلہ اورجرأت مندی کے لئے خراج عقیدت پیش کرتاہوں ۔
وزارت اطلاعات ونشریات
دنیا کے مشہور فلم ڈائریکٹر بیلا تار ایف ٹی آئی آئی کے 5 روزہ دورے پر ہیں
بیلا تار طلباء کے لیے فلم ہدایت کاری میں ماسٹرکلاس منعقد کریں گے
‘الٹیمیٹ اوٹیورسٹس اوٹیر’ اور آج عالمی سنیما کی سب سے زیادہ قابل احترام شخصیات میں سے ایک، ہنگری کے فلم ساز بیلا تار، فلم اینڈ ٹیلی ویژن انسٹی ٹیوٹ آف انڈیا، پونے پہنچے ہیں تاکہ ڈائریکشن اور اسکرین پلے رائٹنگ ڈیپارٹمنٹ کے ڈپلومہ کے آخری سال کے طلباء کے لیے فلم ہدایت کاری میں 5 روزہ ماسٹر کلاس کا انعقاد کریں۔ ان کی فلموں میں جن میں سےورک میسٹر ہارمونیز ، دی ٹیورِن ہارس  اور یادگار ستن تنگو  نے پوری دنیا میں ہر جگہ کے عوام کو متاثر کیا ہے۔
توسیع شدہ طویل وقت کی فلمیں جگہ اور وقت کے مختلف حصوں میں نزاکت سے بھرپور کوریوگرافی، اس کے کردار اور وہ جس دنیا میں رہتے ہیں، ‘حقیقت’ کا شدید احساس دلاتے ہیں، خاص طور پر موجودہ دور میں زندگی پر فلسفیانہ اور شاعرانہ سوالات اٹھاتے ہیں۔ ایف ٹی آئی آئی میں ماہر فلمساز کی موجودگی، انسٹی ٹیوٹ کی سنیما اظہار میں تجربات کی بھرپور وراثت اور بامعنی سنیما سے گہری وابستگی کے ساتھ ڈائریکشن اور اسکرین پلے رائٹنگ ڈیپارٹمنٹ کے ساتھ ساتھ دیگر تمام مہارتوں کے موجودہ طلباء کو روشنی فراہم کرنے اور رہنمائی کرنے میں مدد کرے گی۔
جناب بیلا تار اتوار  کو ایف ٹی آئی آئی کیمپس میں طلبہ برادری کے لیے ایک سیشن بھی منعقد کریں گے جہاں وہ سنیما کی شکل میں اپنی منفرد دریافتیں شیئر کریں گے، جس کے نتیجے میں طلبہ کی بڑی برادری کی سنیما امنگوں کو پروان چڑھانے میں مدد ملے گی۔ ستیہ جیت رے فلم اینڈ ٹیلی ویژن انسٹی ٹیوٹ، کولکاتہ کے طلباء اس کھلے سیشن میں آن لائن شامل ہوں گے۔
بیلا تار کیرالہ کے باوقار بین الاقوامی فلم فیسٹیول لائف ٹائم اچیومنٹ ایوارڈ  حاصل کرنے کے لیے ہندوستان میں تھے۔ ایف ٹی آئی آئی کے ڈائریکٹر پروفیسر سندیپ شہرے نے اس ماسٹر کلاس کے انعقاد کے لیے ڈائریکشن اور اسکرین پلے رائٹنگ کے شعبہ کو مبارکباد دی۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 57
سائنس اور ٹیکنالوجی کی وزارت
غیر ساختیاتی 1 پروٹین، جاپانی دماغی بخار کے وائرس کے لئے ایک امکانی تشخیص کا بائیومارکر
جاپانی دماغی بخا ر کا وائرس  جنوب مشرقی ایشیاء اور مغربی بحر الکاحل میں مچھروں سے پیدا ہونے والے دماغی بخار کی ایک بڑی وجہ ہے ، جسے عام طور پر ڈینگو کے طور پر تشخیص کیا جاتا ہے۔ جے ای وی کا تعلق فلیوی وائری ڈے سے ہے اور فلیوی وائرس جینس کہلا تا ہے اور یہ زونوٹک سائیکل میں موجود ہو تا ہے۔ چونکہ جے ای وی کے لئے کوئی علاج موجود نہیں ہے اس لئے اس کے پھیلنے کو روکنے کی خاطر اس کا جلد از جلد پتہ لگانا بہت ضروری ہے۔ حیدر آباد کے نیشنل انسٹی ٹیوٹ آف اینمل بائیو ٹیکنالوجی نے غیر ساختیاتی 1  والے پروٹین کا جلد اور حساس طور پر پتہ لگانے کی خاطر ، جو خون میں موجود جے ای وی کے وائرس کے لئے ایک مناسب بائیو مارکر ہے اور جسے ایک مؤثر مدافعتی مرکب کے طور پر جانا جاتا ہے، الیکٹرو کیمیکل پر مبنی مدافعتی سینسر کے لئے کم گرافین آکسائڈ  کے ساتھ فلورین ڈوپڈ ٹن آکسائڈ  تیار کیا ہے۔ چونکہ جے ای وی کی تشخیص کے روایتی طریقے بہت مہنگے، زیادہ مضر اور دیر طلب تشخیصی تکنیک پر مبنی ہوتے ہیں اور اس کے لئے ایک وسیع لیبارٹری اور تربیت یافتہ عملے کی ضرورت ہوتی ہے، یہ نیا تیار کردہ بائیو سینسر ان مسائل کو حل کر سکتا ہے۔ اینٹی باڈی کی بجائے این ایس 1 کی دریافت ایک اضافی فائدہ ہے، کیونکہ انفیکشن کے پہلے دن سے اس میں ایک اینٹی جن موجود اور یہ بیماری کا جلد پتہ لگانے میں مدد گار ثابت ہوتا ہے۔ دوسری جانب اینٹی باڈیز انفیکشن ہونے کے چا ر یا پانچ دن بعد ہی ظاہر ہوتی ہے۔ مختلف فلیوی وائرل این ایس 1 کے ساتھ جے ای وی ، این ایس 1 پیرا ٹوپس کے لئے مخصوص ایپی ٹوم کے مخصوص مطالعات کو استعمال کیا گیا، جس کے بعد جے ای وی ، این ایس 1 سیکوئنس کے مضمرات ، کلوننگ اور منتقلی پر مطالعہ کیا گیا۔ این ایس 1 پروٹین کو ای- کولی، سے ظاہر کیا جاتا ہے اور یہ پولی کلونل اینٹی باڈیز پیدا کرنے کی خاطر خرگوشوں میں اس کی قوت مدافعت پیدا کی جاتی ہے۔ این ایس 1 اینٹی باڈیز کو سیرم سے صاف کرنے کے بعد انفرادی شناخت پیدا کی گئی اور کم گرافین آکسائڈ والے الیکٹروڈ کو تیار کرنے کی خاطر بائیو ریسپٹر کے طور پر استعمال کیا گیا تاکہ اسے جے ای وی این ایس 1 انٹیجین  کا پتہ لگانے کی خاطر نینو میٹریل کے طور پر استعمال کیا جاسکے۔ ایل او ڈی  کو بفر میں 0.92 ایف ایم اور اسپائک سیرم میں 1.3 ایف ایم متعین کیا گیا، جو ایک ایف ایم سے ایک یو ایم تک ہو سکتا ہے۔ بیماری کا پتہ لگانے کی یہ رینج جے ای وی کے لئے تیار کردہ دیگر سینسرز سے زیادہ حساس ہے اور 7-284 این جی / ایم ایل کی رینج میں این ایس 1 میں پائے جانے والی انفیکشن کی کم از کم ڈوز کا پتہ لگانے کے لئے استعمال کی جاسکتی ہے۔ یہ تیار کردہ قوت مدافعت کا سینسر  دیگر فلیوی وائر این ایس 1 اے جی کے مقابلے جے ای وی این ایس 1 اے جی کے تئیں زیادہ مؤثر ہے۔ یہی وجہ ہے کہ مجوزہ امیونو سینسر کلینکل نمونوں سے جے ای وی کا پتہ لگانے کے لئے ایک نہایت درست، تیز تر اور حساس طریقہ تشخیص ہے۔
اشاعت کی تفصیلات:

جے ای وی این ایس 1 پروٹین کے جنین کے اتصال کی تشکیل کی تفصیل، جے ای وی این ایس 1 اے بی کے پیدا ہونے، قوت مدافعت پیدا ہونے اور الیکٹرو کیمکل طریقوں کے استعمال سے جے ای وی این ایس 1 اے جی کا پتہ لگانے کے لئے امیونو سینسر کی تشکیل کا مظہر ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-1748
(Visitor Counter : 172
شہری ہوابازی کی وزارت
جناب راجیو بنسل نے شہری ہوابازی کی وزارت کے سکریٹری کا عہدہ سنبھالا
جناب راجیو بنسل آئی اے ایس  نے 30 ستمبر کو جناب پردیپ سنگھ کھرولا، آئی اے ایس  کی مدت کار پوری ہونے پر حکومت ہند کی شہری ہوابازی کی وزارت کے سکریٹری کی ذمہ داری سنبھالی۔
جناب بنسل ناگالینڈ کیڈر کے 1988 بیچ کے ایک آئی اے ایس افسر ہیں۔ انہوں نے شہری ہوا بازی کی وزارت کی ایئر انڈیا لمیٹیڈ کے چیئرمین اور منیجنگ ڈائرکٹر ، پٹرولیم اور قدرتی گیس کی وزارت کی ایڈیشنل سکریٹری ، الیکٹرانک اور اطلاعاتی ٹکنالوجی کی وزارت کے جوائنٹ سکریٹری ، سی ای آر سی کےسکریٹری ، بھارتی صنعت کے محکمے کی صنعت کے جوائنٹ سکریٹری کے عہدے سمیت مرکزی حکومت کے کئی اہم عہدوں پر خدمات انجام دی ہیں۔ انہوں نے ناگا لینڈ کی حکومت میں بھی کئی اہم عہدوں پر خدمات انجام دی ہیں جن میں ناگالینڈ کے صحت اور خاندانی بہبود کےمحکمے کے کمشنر اور سکریٹری ، ناگا لینڈ کے اسکولی تعلیم کےمحکمےکے کمشنر اور سکریٹری، ناگا لینڈ کے خزانے کے محکمے کے کمشنر اور سکریٹری کا عہدہ شامل ہے۔
۔۔۔۔۔۔۔۔۔۔۔
ش ح۔ا گ۔ن ا۔

U-9604
(Visitor Counter : 115
وزارت سیاحت
نیا شروع کیا گیا اسٹرانڈیڈ انڈیا پورٹل ملک کے مختلف حصوں میں پھنسےغیر ملکی سیاحوں کی مدد کررہا ہے
وزارت سیاحت، سیاحوں اور ٹورزم انڈسٹری کیلئے حکومت کے ذریعہ صحت سے متعلق تمام مشاورتوں اور رہنما خطوط کو پابندی سے مشتہر کررہا ہے
نئی دہلی،3؍اپریل،وزارت صحت سیاحوں کے لئے سیاحوں، ہوٹلوں اور دوسرے شراکت داروں کے ذریعے کئے جانے والے اقدامات اور سیاحوں کی حفاظت سے متعلق اقدامات کے سلسلے میں صحت اور کنبہ بہبود کی وزارت کے ذریعے جاری کئے جانے والی مشاورتوں اور رہنما خطوط کو یقینی بنانے میں سرگرم ہے۔ اس کے علاوہ ان میں ہوٹل کے مالکان اور دوسرے کے درمیان بھی ان مشاورتوں کی تشہیر کررہی ہے۔
وزارت اپنے متعلقہ خطوں میں تال میل اور نگرانی کے لئے اپنے مختلف سیاحتی دفاتر بھی ان مشاورتوں اور رہنما خطوط کی ترسیل کر رہی ہے۔ ان ممالک ، جو کووڈ- 19 کے ہاٹ اسپاٹ ہیں ، سے آنے والے مسافروں کی فہرست اپنے علاقائی دفاتر میں بھیجی ہے۔ ان دفاتر سے کہا گیا ہے کہ وہ ان لوگوں کا پتہ لگائیں اور ان کی نگرانی کریں۔ اس کے علاوہ کووڈ – 19 کے پیش نظر مشتبہ افراد کو علیحدہ کرنے اور انہیں قرنطینہ میں رکھنے کے وزارت صحت اور کنبہ بہبود کی مشاورت کے مطابق ہوٹلوں کے ذریعے کئے جانے والے احتیاطی اقدامات بھی شامل ہیں۔ مجموعی طور پر وزارت سیاحت ریاستوں کے محکمہ سیاحت اور ریاستی انتظامیہ کے ساتھ سرگرمی کے ساتھ اشتراک کررہی ہے۔
دریں اثناء اسٹرانڈیڈ انڈیا پورٹل سیاحوں کو حفاظت کے ساتھ ان کے ملک پہنچانے کے لئے کامیابی کے ساتھ کام کررہا ہے۔ چند مثالوں سے ظاہر ہوتا ہے کہ یہ پلیٹ فارم مختلف ایجنسیوں کے مابین کس طرح تال میل قائم کر رہا ہے۔ حکومت گجرات نے ریاست میں پھنسے امریکی شہریوں کے لئے وہیکل پاس جاری کئے ہیں۔ گجرات کا محکمہ سیاحت اور وزارت سیاحت کا مغربی خطے کا دفتر سیاحوں کے اندرون ملک سفر اور واپس جانے کی پروازوں کے لئے امریکی قونصلیٹ کے ساتھ تال میل قائم کر رہا ہے۔
ایک امریکی شہری ، جو بہار میں پھنسی ہوئی تھی ، اسے دہلی تک لانے اور آگے کی پرواز کے لئے مدد پہنچائی گئی ہے۔
تین آسٹریلیائی شہریوں کا ایک گروپ سلی گوڑی اور کلکتہ میں پھنسا ہوا تھا، اس نے اسٹرانڈیڈ ان انڈیا پورٹل کے توسط سے وہاں سے نکالنے کی درخواست کی ہے۔ انڈیا ٹورزم کا کلکتہ دفتر فوری طور پر حرکت میں آگیا اور دہلی میں واقع ان کے ہائی کمیشن کے ساتھ ان کا رابطہ قائم کرا یا گیا اور انہیں ان کے وطن بحفاظت پہنچانے کے لئے مدد شروع کردی ہے۔
۔۔۔۔۔۔۔۔۔۔۔۔۔۔۔۔۔۔

U-1457
(
وزارت خزانہ
ایشین ترقیاتی بینک اور ہندوستان نے بہار میں ریاستی شاہراہوں کی جدید کاری کیلئے 295 ملین ڈالر کے قرض پر دستخط کیے
ایشین ترقیاتی بینک اور حکومت ہند نے آج بہار میں کلائمیٹ اور آفات کے لچکدار ڈیزائن اور سڑک کے تحفظ کے اقدامات کے ساتھ تقریباً 265 کلو میٹر ریاستی شاہراہوں کی جدیدکاری کیلئے 295 ملین ڈالر کے قرض پر دستخط کیے ہیں۔
بہار میں سڑکوں کے پروجیکٹوں میں کنیکٹیویٹی اور پائیداری بڑھانے کیلئے سمجھوتے پر دستخط کرنے والوں میں جو فریق شامل ہیں ان میں حکومت کی جانب سے معاشی اُمور کے محکمے میں ایڈیشنل سکریٹری جناب وُملُن منگ وُلنم اور ایشیائی ایشین ترقیاتی بینک کی جانب سے ہندوستان میں ایشیائی ترقیاتی بینک کے کنٹری ڈائریکٹر جناب تاکیو کونی شی شامل ہیں۔
یہ پروجیکٹ تمام ریاستی شاہراہوں کو معیاری دو لین والی چوڑائی کو اپ گریڈ کرنے اور سڑک کے تحفظ کو بہتر بنانے کے لیے حکومت بہار کے پروگرام کی حمایت کرتا ہے۔ بہتر سڑکیں بہار کے کچھ غریب ترین دیہی ضلعوں میں کنیکٹیویٹی میں اضافہ کریں گی اور لوگوں کی زندگی کو بہتر بنانے کے لیے صحت اور تعلیم کی سہولیات کے ساتھ ساتھ بازار تک رسائی کو فروغ دیں گی۔
جناب کونی شی نے بتایا کہ سڑکوں کو اپ گریڈ کرنے کے علاوہ ایشین ترقیاتی بینک پروجیکٹ ریاستی سڑک ایجنسی کے مینجمنٹ اور نفاذ کی صلاحیت کو بڑھانے کیلئے پہلے کی کوششوں پر استوار ہے اور یہ پروجیکٹ منصوبہ بندی، سڑک کے تحفظ اور پائیداری کے نظام کو مضبوط کریگا۔
ریاستی سڑک ایجنسی، بہار اسٹیٹ روڈ ڈیولپمنٹ کارپوریشن لمیٹیڈ کو مستحکم بنانے کے اقدامات میں ایک سڑک اثاثے مینجمنٹ نظام کو فروغ دیناشامل ہوگا جس میں بہار سڑک ریسرچ انسٹی ٹیوٹ میں تحقیقی لیباریٹریوں کاقیام،آب وہوا میں تبدیلی اور آفات کے خطرات کے بارے میں معلومات شامل ہیں۔ اس سے میٹریلس نیز دوبارہ قابل استعمال اور پائیدار میٹریل کی تحقیق ممکن ہوسکے گی۔ اس کے علاوہ آب وہوا میں تبدیلی کے اثرات کم ہوسکیں گے ۔ اس کے علاوہ بھیڑ بھاڑ کے بندوبست پر مطالعات کااہتمام کیا جاسکے گا اور آب و ہوا کی موافقت کے ساتھ ساتھ سڑک کی حفاظت کے اقدام میں صنف کی شمولیت والے طور طریقوں کے لیے رہنما خطوط تیار کیے جاسکیں گے۔
یہ پروجیکٹ تعمیری کاموں خاتون مزدوروں کو روزگار فراہم کرکے خواتین کی شرکت کی حوصلہ افزائی بھی کریگا ۔ سڑک تحفظ ، صحت ، صفائی ستھرائی اور ہراساں کیے جانے سےمتعلق بیداری کے ساتھ ساتھ ذریعہ معاش میں تربیت کی پیشکش پروجیکٹ علاقوں میں رہنے والی کمیونیٹیز کی خواتین کو پیش کی جائیں گی۔
2008 کے بعد سے ایشیائی ترقیاتی بینک نے تقریباً 1696 کلومیٹر ریاستی شاہراہوں کی جدیدکاری اور دریائے گنگا پر ایک نئے پل کی تعمیر کیلئے بہار کی ریاست کو 1.63 ارب ڈالر کے پانچ قرضے فراہم کیے ہیں۔
۔۔۔۔۔۔۔۔۔۔۔
ش ح۔ ح ا۔ع ن

(Visitor Counter : 34